CELEX: 32008D0221
Language: hu
Date: 2008-03-12 00:00:00
Title: 2008/221/EK: A Bizottság határozata ( 2008. március 12. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2008-ra nyújtandó közösségi pénzügyi hozzájárulásról (az értesítés a C(2008) 925. számú dokumentummal történt)

14.3.2008   
            
            
               HU
            
            
               Az Európai Unió Hivatalos Lapja
            
            
               L 70/13
            
         
      A BIZOTTSÁG HATÁROZATA
   
   (2008. március 12.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2008-ra nyújtandó közösségi pénzügyi hozzájárulásról
   (az értesítés a C(2008) 925. számú dokumentummal történt)
   (Csak a francia nyelvű változat hiteles)
   (2008/221/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének első mondatára,
   mivel:
   
               (1)
            
            
               Franciaország tengerentúli megyéiben a termesztési feltételek a növényi termékek termesztésére vonatkozó különleges intézkedéseket tesznek szükségessé. Ezek közé költséges növény-egészségügyi intézkedések is tartoznak.
            
         
               (2)
            
            
               A Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat (2) meghatározza a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok szerinti, a Közösség által támogatható intézkedéseket.
            
         
               (3)
            
            
               A francia hatóságok benyújtották a Bizottságnak a Franciaország tengerentúli megyéiben alkalmazandó növény-egészségügyi intézkedéseket meghatározó 2008. évi programot. E program – az esetleges közösségi hozzájárulásra figyelemmel – meghatározza a teljesítendő célkitűzéseket, a várható eredményeket, a meghozandó intézkedéseket, valamint azok időtartamát és költségét. A programban előírt intézkedések eleget tesznek a 2007/609/EK határozat követelményeinek.
            
         
               (4)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 3. cikke (2) bekezdésének a) pontja szerint a növény-egészségügyi intézkedéseket az Európai Mezőgazdasági Garanciaalapból kell finanszírozni. Ezen intézkedések pénzügyi ellenőrzése céljából a fenti rendelet 9., 36. és 37. cikkét kell alkalmazni.
            
         
               (5)
            
            
               Az ebben a határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Franciaország tengerentúli megyéiben a növényeket és növényi termékeket károsító szervezetek elleni védekezésre irányuló 2008. évi hatósági programhoz Franciaországnak nyújtandó közösségi pénzügyi hozzájárulást a melléklet A. részében meghatározottaknak megfelelően a Bizottság jóváhagyja.
   Ez a hozzájárulás a melléklet B. része értelmében nem haladhatja meg az összes támogatható kiadás 60 %-át, és összege legfeljebb 282 000 EUR lehet (héa nélkül).
   2. cikk
   (1)   100 000 EUR előleget kell kifizetni Franciaország erre vonatkozó kérelmének kézhezvételétől számított hatvan napon belül.
   (2)   A pénzügyi hozzájárulás fennmaradó része akkor fizethető ki, ha az e programra vonatkozó végleges végrehajtási jelentést elektronikus formában legkésőbb 2009. március 15-ig benyújtják a Bizottságnak.
   E jelentésben az alábbiak szerepelnek:
   
               a)
            
            
               a teljes program tömör technikai értékelése (ideértve a fizikai és számszerűsített célok elérésének fokát, a megtett haladást), valamint a közvetlen növény-egészségügyi és gazdasági hatás értékelése;
            
         
               b)
            
            
               pénzügyi kimutatás, mely alprogramonként és intézkedésenként tünteti fel a ténylegesen felmerült kiadásokat.
            
         (3)   Franciaország a melléklet B. részében meghatározott indikatív költségvetési bontáshoz képest módosíthatja az egyazon alprogramon belüli különböző intézkedések közötti finanszírozást az adott alprogramra vonatkozó közösségi hozzájárulás mértékének 15 %-áig, feltéve hogy ezzel a programban szereplő támogatható kiadások teljes összegét nem lépi túl, és ez a program fő célkitűzéseit nem veszélyezteti.
   Minden ilyen módosításról tájékoztatja a Bizottságot.
   3. cikk
   Ez a határozat 2008. január 1-jétől alkalmazandó.
   4. cikk
   E határozat címzettje a Francia Köztársaság.
   
      Kelt Brüsszelben, 2008. március 12-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 42., 2006.2.14., 1. o. Az 1276/2007/EK bizottsági rendelettel (HL L 284., 2007.10.30., 11. o.) módosított rendelet.
   
      (2)  HL L 242., 2007.9.15., 20. o.
   
      (3)  HL L 209., 2005.8.11., 1. o. A legutóbb az 1437/2007/EK rendelettel (HL L 322., 2007.12.7., 1. o.) módosított rendelet.
   
      MELLÉKLET
      2008. ÉVI PROGRAM ÉS INDIKATÍV KÖLTSÉGVETÉSI BONTÁS
      A.   RÉSZ
      Program
      A program négy alprogramból épül fel:
      
                  1.
               
               
                  alprogram az összes tengerentúli megye számára:
                  
                              a)
                           
                           
                              1.1. intézkedés: a károsító szervezetek kimutatására szolgáló, mennyiségi polimeráz-láncreakción (PCR) alapuló módszerek kidolgozása;
                           
                        
            
                  2.
               
               
                  alprogram Martinique megye számára:
                  
                              a)
                           
                           
                              2.1. intézkedés: növény-egészségügyi értékelés és diagnosztika a regionális laboratórium és annak mobil egysége („labo vert”) segítségével; a zöldségtermények kártevői elleni integrált védekezés;
                           
                        
            
                  3.
               
               
                  alprogram Francia Guyana megye számára:
                  
                              a)
                           
                           
                              3.1. intézkedés: mezőgazdasági növény-egészségügyi figyelmeztető rendszer létrehozása a rizstermesztésben;
                           
                        
                              b)
                           
                           
                              3.2. intézkedés: a diagnosztikai kapacitás megerősítése a regionális laboratórium és annak mobil egysége („labo vert”) segítségével;
                           
                        
            
                  4.
               
               
                  alprogram Guadeloupe megye számára:
                  
                              a)
                           
                           
                              4.1. intézkedés: a gyümölcslegyekre vonatkozó felügyeleti hálózat megszervezése;
                           
                        
                              b)
                           
                           
                              4.2. intézkedés: az idegenforgalmi tevékenység révén behurcolt károsító szervezetekből fakadó kockázat kezelése;
                           
                        
                              c)
                           
                           
                              4.3. intézkedés: a maniókahangyával szembeni lehetséges integrált védekezésről szóló tanulmány;
                           
                        
                              d)
                           
                           
                              4.4. intézkedés: a rágcsálók elleni vidéki és városi védekezést célzó tudásközpont létrehozása.
                           
                        
            B.   RÉSZ
      indikatív költségvetési bontás (EUR-ban), a különféle várható eredmények feltüntetésével
      
                  Alprogramok
               
               
                  Az eredmények jellege
                  (SZ: szolgáltatásnyújtás, K: kutatás- vagy tanulmánykészítés)
               
               
                  Támogatható kiadás
               
               
                  Nemzeti hozzájárulás
               
               
                  EK-hozzájárulás
               
            
                  alprogram az összes tengerentúli megye számára:
               
            
                  
                     1.1. intézkedés
                  
               
               
                  Mennyiségi polimeráz-láncreakció (K)
               
               
                  155 000
               
               
                  62 000
               
               
                  93 000
               
            
                  Részösszeg
               
               
                  155 000
               
               
                  62 000
               
               
                  93 000
               
            
                  Martinique
               
            
                  
                     2.1. intézkedés
                  
               
               
                  Helyszíni növény-egészségügyi diagnosztika és a zöldségtermények kártevői elleni integrált védekezés (SZ)
               
               
                  95 000
               
               
                  38 000
               
               
                  57 000
               
            
                  Részösszeg
               
               
                  95 000
               
               
                  38 000
               
               
                  57 000
               
            
                  Francia Guyana
               
            
                  
                     3.1. intézkedés
                  
               
               
                  Növény-egészségügyi figyelmeztető rendszer modellezése (K)
               
               
                  115 000
               
               
                   
               
               
                   
               
            
                  
                     3.2. intézkedés
                  
               
               
                  Helyszíni növény-egészségügyi diagnosztika (SZ)
               
               
                  31 000
               
               
                   
               
               
                   
               
            
                  Részösszeg
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  
                     4.1. intézkedés
                  
               
               
                  A gyümölcslegyekre vonatkozó felügyeleti hálózat megszervezése (SZ)
               
               
                  12 000
               
               
                   
               
               
                   
               
            
                  
                     4.2. intézkedés
                  
               
               
                  A lakosság tájékoztatása a károsító szervezetek behurcolásának kockázatairól (SZ)
               
               
                  12 000
               
               
                   
               
               
                   
               
            
                  
                     4.3. intézkedés
                  
               
               
                  Károsító szervezetek elleni lehetséges integrált védekezésről szóló tanulmány (K)
               
               
                  30 000
               
               
                   
               
               
                   
               
            
                  
                     4.4. intézkedés
                  
               
               
                  A rágcsálók elleni vidéki és városi védekezést célzó tudásközpontok létrehozása (K)
               
               
                  20 000
               
               
                   
               
               
                   
               
            
                  Részösszeg
               
               
                  74 000
               
               
                  29 600
               
               
                  44 400
               
            
                  
                     Összesen
                  
               
               
                  470 000
               
               
                  188 000
               
               
                  282 000